Trafikuheldet involverede to biler, som stødte frontalt sammen i tågen. Den ene chauffør døde på stedet. - Det var ekstremt tåget. Patruljen, der kom frem, mente, at sigtbarheden var nede på 10-20 meter, siger vagtchef Per Vagn Nielsen fra Nordjyllands Politi. Noget tyder på, at sammenstødet er sket midt ude på vejen, og den foreløbige vurdering er, at begge biler muligvis kan have været forkert placeret. Den endelige afklaring kommer, når bilinspektøren har gennemført sine undersøgelser. Den anden chauffør er bragt til Traumecenteret på Aalborg Sygehus med svære kvæsetelser.
Fredag morgen stødte to biler frontalt sammen i tågen ved Jerslev. En 58-årig fra Sindal mand blev dræbt ved uheldet. Den anden chauffør er bragt på sygehuset. [b](Opdateret)
[/b]